Sportiewe voorkoms nie allesHyundai se i20 is ŉ gewilde buksie onder Suid-Afrikaners. Ek kon egter nog nooit vatplek aan die i20 kry nie, so ek het vir ons redakteur, Nico Strydom, gevra hy moet sy mening ook gee – net om seker te maak ons gee vir julle ŉ gebalanseerde indruk. Die ontwerp van die nuutste i20 is rewolusionêr. Daar is allerhande hoeke en lyne wat die ontwerp beslis uniek maak. Dit is nie vir my die mooiste buksie nie – daai toekenning gee ek vir Peugeot se 208, maar Nico dink die sportiewe ontwerp is mooi. Die binneruim se materiale en gehalte is ook nie op die Peugeot of Polo se standaard nie, maar dit beteken nie dat die spesifikasievlak afsteek nie. Die leerstuurwiel, sportsitplekke, metaalpedale en rooi aksente het vir Nico beïndruk – veral die draadlose Apple CarPlay en Android Auto – met die laaimatjie. Onder die kap sit Hyundai se 1.0-driesilinderturbopetrolenjin. Hy bied 90 kW en 172 Nm. Dit sal die i20 van 0-100 km/h in 9,9 sekondes haas, 1,1 sekondes stadiger as Peugeot se 208, maar 1,4 sekondes vinniger as die Polo. Die Polo en 208 is egter onderskeidelik 11 km/h en 13 km/h vinniger as die i20. Ek en Nico stem ook saam dat die Volkswagen ŉ baie beter ervaring bied. Hy is eenvoudig beter gekalibreer, en sy ratkas werk lekkerder met sy enjin. Op die pad toer die i20 heel goed. Sy ritgehalte is in die kol, maar daar is heelwat windgeraas binne die kajuit. Die i20 se padhouvermoë is heeltemal goed vir wat enige koper sal benodig. Dit maak dit bitter moeilik om die i20 N Line op te som. Dit is ŉ goeie tjor, en Hyundai as handelsmerk is uiters betroubaar, maar ongelukkig het Hyundai homself hier bietjie uit die mark uit geprys. Die Polo is al jare lank ŉ gunsteling in Suid-Afrika én hy is R30 000 goedkoper. Die Peugeot 208 kos maar R3 000 minder, maar bied heelwat meer krag. Ek én Nico sal graag die Polo koop, maar hy is baie gewild onder die boewe – so dalk is die minder gewilde i20 ŉ veiliger opsie? Gaan toetsbestuur beslis eers almal. Die reeks lyk só: Die kompetisie lyk so: 3 jaar/60 000 km-diensplan 3 jaar/45 000 km-diensplan 3 jaar/60 000 km-diensplan 3 jaar/90 000 km-diensplan 3 jaar/45 000 km-diensplan Elkeen van dié mededingers is bitter sterk. Gaan toetsbestuur almal – een sal jou hart roer. Vir my is dit die Citroën, Polo of 208 – en vir Nico is dit vir seker die Polo.